3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

บริษัท อินทรประกันภัย จำกัด (มหาชน) ประกอบธุรกิจหลักคือ รับประกันวินาศภัย
สามารถแบ่งลักษณะการประกันเป็น 3 ลักษณะ ดังนี้

1. การรับประกันภัยโดยตรง (Direct Insurance)

การรับประกันภัยโดยตรง เป็นการรับประกันภัยที่รับประกันจากลูกค้าโดยตรง
โดยผ่านนายหน้าและตัวแทน
แบ่งประเภทการรับประกันเป็น 4 ประเภท ดังนี้

1.1 การประกันอัคคีภัย (Fire Insurance)
เป็นการประกันภัยที่ให้ความคุ้มครองความเสียหายของตัวอาคารบ้านเรือน
สิ่งติดตั้งตรึงตรารวมทั้งทรัพย์สินที่อยู่ในอาคาร อันเกิดจากไฟไหม้ ฟ้าผ่า
การระเบิดของแก๊สเพื่อการอยู่อาศัย ภัยยวดยาน ภัยอากาศยาน และภัยเนื่องจากน้ำ
นอกจากนี้ผู้เอาประกันยังสามารถขยายความคุ้มครองโดยการซื้อภัยเพิ่ม เช่น ภัยลมพายุ นัดหยุดงาน
จลาจล ลูกเห็บ ไฟฟ้า เป็นต้น

1.2 การประกันภัยทางทะเลและขนส่ง (Marine Cargo Insurance)
เป็นการประกันภัยที่ให้ความคุ้มครองความเสียหายของทรัพย์สินที่เกิดขึ้นระหว่างการขนส่งทั้งทางบก
ทางทะเล และทางอากาศ ทั้งที่ขนส่งภายในประเทศ และขนส่งระหว่างประเทศ

1.3 การประกันภัยรถยนต์ (Motor Insurance) แบ่งการประกันประเภทนี้ออกเป็น 2 ประเภท
ดังนี้

  - การประกันภัยรถยนต์ภาคบังคับ (Compulsory Insurance) เป็นการประกันภัยที่ถูกบังคับ

  โดยกฎหมาย เพื่อคุ้มครองผู้ประสบภัยจากรถทั้งผู้ขับขี่ และผู้โดยสารในรถประกัน รวมถึง

  บุคคลภายนอกที่ประสบภัย

  - การประกันภัยรถยนต์ภาคสมัครใจ (Voluntary Insurance) แยกการประกันประเภทนี้

  ออกเป็น 3 ประเภทดังนี้

  ประเภท 1 คุ้มครองความเสียหายของตัวรถที่เกิดจากภัยทุกชนิด ยกเว้น การก่อการร้าย
  ภัยสงคราม

  และคุ้มครองการบาดเจ็บการสูญเสียชีวิตและความเสียหายของทรัพย์สินบุคคลภายนอก

  ประเภท 2 คุ้มครองความเสียหายของตัวรถประกันอันเกิดจากการโจรกรรมและไฟไหม้
  รวมถึงการ

  บาดเจ็บ การสูญเสียชีวิต และความเสียหายของทรัพย์สินบุคคลภายนอก

  ประเภท 3 คุ้มครองการบาดเจ็บ การสูญเสียชีวิต และความเสียหายของทรัพย์สินบุคคลภายนอก

1.4 การประกันภัยเบ็ดเตล็ด (Miscellaneous Insurance)

เป็นการประกันภัยความเสียหายอันเกิดจากภัยอื่น ๆ ที่อยู่นอกเหนือความคุ้มครองของกรมธรรม์

ทั้ง 3 ประเภท

ดังที่ได้กล่าวมาแล้ว ซึ่งมีหลายประเภทดังนี้

  (1) การประกันภัยอุบัติเหตุส่วนบุคคล (Personal Accident Insurance)

  ความคุ้มครองการสูญเสียชีวิต อวัยวะและสายตารวมถึงค่ารักษาพยาบาล และการขาดรายได้

  อันเนื่องมาจากการประสบอุบัติเหตุ

  (2) การประกันการเดินทาง (Travel Accident Insurance)

  คุ้มครองการสูญเสียชีวิต อวัยวะและสายตารวมถึงค่ารักษาพยาบาล อันเนื่องมาจากอุบัติเหตุ

  ในระหว่างการเดินทาง

  (3) การประกันการเสี่ยงภัยทุกชนิด (All Risk Insurance)

  คุ้มครองความเสียหายของทรัพย์สิน เนื่องจากอุบัติเหตุใด ๆ ก็ตามที่ไม่ได้ระบุไว้ใน

  ข้อยกเว้นของกรมธรรม์

  (4) การประกันสุขภาพ (Group Health Insurance)

  คุ้มครองในส่วนของค่ารักษาพยาบาลที่เกิดจากอุบัติเหตุ หรือ การเจ็บป่วยของผู้เอาประกัน

  ตามชนิดของโรคที่ระบุไว้ในกรมธรรม์

  (5) การประกันภัยกระจก (Plate Glass Insurance)

  คุ้มครองความเสียหายที่เกิดขึ้นกับกระจก เช่น กระจกที่ติดตามสำนักงาน โชว์รูมต่าง ๆ ฯลฯ

  ที่เกิดจากอุบัติเหตุที่ระบุไว้ในกรมธรรม์

  (6) การประกันภัยโจรกรรม (Burglary Insurance)

  คุ้มครองทรัพย์สินที่ถูกโจรกรรมจากบุคคลภายนอก โดยปรากฎร่องรอยงัดแงะ และ

  ความเสียหายตัวทรัพย์สินที่เอาประกัน

  (7) การประกันภัยความรับผิดต่อบุคคลภายนอก (Public Liability Insurance)

  คุ้มครองความรับผิดตามกฎหมายของผู้เอาประกันต่อชีวิต และทรัพย์สินของบุคคลภายนอก

  ที่เกิดจากการละเมิด หรือการประมาทเลินเล่อของผู้เอาประกัน

  (8) การประกันกอล์ฟ (Golfer’s Indemnity Insurance)

  คุ้มครองความเสียหายของอุปกรณ์เล่นกอล์ฟความรับผิดต่อบุคคลภายนอกตามกฎหมาย

  รวมถึงอุบัติเหตุเนื่องจากการเล่นกอล์ฟ หรือการฝึกซ้อมกอล์ฟในสนามกอล์ฟ หรือ

  สนามฝึกหัดที่อยู่ในประเทศไทย อันมีผลให้ผู้เอาประกันสูญเสียชีวิต อวัยวะ หรือทุพพลภาพ

  (9) การประกันภัยความซื่อสัตย์ (Fidelity Guarantee Insurance)

  คุ้มครองความเสียหายของนายจ้าง อันเกิดจากการที่ลูกจ้างทุจริต หรือยักยอกทรัพย์สิน

  (10) การประกันการชดเชยแรงงาน (Workmen Compensation Insurance)

  คุ้มครองความรับผิดตามกฎหมายของนายจ้างเกี่ยวกับเงินทดแทนแรงงาน ตามสิทธิ

  ที่กำหนดไว้ในกฎหมายแรงงาน เมื่อลูกจ้างประสบอุบัติเหตุในขณะปฏิบัติหน้าที่ให้นายจ้าง

  สำหรับค่ารักษาพยาบาล เงินทดแทนการสูญเสียอวัยวะและการสูญเสียชีวิต เป็นต้น

  (11) การประกันภัยแผ่นป้ายโฆษณานีออน (Neon Sign Insurance)

  คุ้มครองความเสียหายต่อแผ่นป้ายหรือไฟนีออนโฆษณาเนื่องจากไฟไหม้ ฟ้าผ่า ระเบิด

  ลัก ทรัพย์ ซึ่งความคุ้มครองนี้อาจขยายรวมถึงความรับผิดต่อบุคคลภายนอกด้วยก็ได้

  (12) การประกันภัยสำหรับเงิน (Money Insurance)

  คุ้มครองความสูญเสียเงินสด เช็ค พันธบัตร ธนาณัติ หรือทรัพย์สินอื่น ๆ จากการงัดแงะ

  จี้ ปล้นในสถานที่ทำงาน ตู้นิรภัย ห้องนิรภัยหรือแย่งชิงในระหว่างทำการขนส่ง

  (13) การประกันภัยเครื่องมือเครื่องจักรและอุปกรณ์การก่อสร้างของผู้รับเหมา

  (Contractor Plant and Equipment Insurance)

  คุ้มครองความเสียหายทุกชนิดที่เกิดขึ้นกับเครื่องจักรและอุปกรณ์ที่เกี่ยวข้องกับการก่อสร้าง

  โดยให้ความคุ้มครองต่อการสูญเสียหรือเสียหายอันเกิดขึ้นโดยฉับพลัน และไม่อาจคาดการณ์ได้

  ล่วงหน้า ต่อเครื่องจักรที่เอาประกันภัยไว้ อันเนื่องมาจากสาเหตุภายนอก เช่น ภัยธรรมชาติ

  การล้มการพลิกคว่ำ ลมพายุ อุบัติเหตุภายนอกที่ไม่ได้ระบุยกเว้นไว้ในกรมธรรม์

  (14) การประกันภัยการก่อสร้าง (Contract Work Insurance)

  คุ้มครองความเสียหายต่องานก่อสร้างตามสัญญาว่าจ้างทุกชนิดเนื่องจากภัยธรรมชาติ ไฟไหม้

  ระเบิด การสูญเสียของวัสดุที่ใช้ในการก่อสร้าง และภัยจากอุบัติเหตุอื่นๆ ในระหว่างการ

  ก่อสร้าง หรืออาจรวมถึงระยะเวลาบำรุงรักษา และขยายรวมถึงความรับผิดตามกฎหมาย

  ต่อบุคคลภายนอก เนื่องจากปฏิบัติงานก่อสร้างดังกล่าว

  (15) การประกันภัยหม้อน้ำ (Boiler Insurance)

  คุ้มครองความเสียหายของหม้อน้ำจากการระเบิด ยุบแฟบ เนื่องจากแรงอัดภายในหรือแรงดัน

  ภายนอก และความคุ้มครองนี้ขยายรวมถึงความรับผิดตามกฎหมายต่อบุคคลภายนอกจากการ

  ระเบิดของหม้อน้ำที่เอาประกันภัยไว้

  (16) การประกันภัยอุปกรณ์อีเล็คโทรนิค (Electronic Equipment Insurance)

  คุ้มครองความเสียหายของเครื่องคอมพิวเตอร์ ในระหว่างการใช้งาน หรือในระหว่างถอดออก

  เพื่อทำความสะอาดยกเครื่อง หรืออยู่ในระหว่างเคลื่อนย้าย ภายในสถานที่ที่เอาประกันภัย หรือ

  ในระหว่างประกอบเข้าที่หลังสิ้นสุดกิจกรรมดังกล่าวข้างต้น ความคุ้มครองนี้จะให้ก็ต่อเมื่อ

  การทดลองเครื่องประสบผลสำเร็จแล้วเท่านั้น โดยคุ้มครองความสูญเสียหรือเสียหายต่อตัว

  เครื่องอุปกรณ์ เนื่องมาจากภัยธรรมชาติ ไฟฟ้าลัดวงจร

  (17) การประกันภัยการติดตั้งเครื่องจักร (Erection All Risks Insurance)

  คุ้มครองความเสียหายต่อเครื่องจักรที่กำลังติดตั้ง หรือกำลังทดสอบเดินเครื่องในระหว่าง

  ระยะเวลาเอาประกันจากภัยธรรมชาติ ไฟไหม้ ระเบิด ประมาท โจรกรรมและภัยจาก

  อุบัติเหตุอื่นๆ ความคุ้มครองยังขยายรวมถึงความรับผิดตามกฎหมายต่อบุคคลภายนอกจาก

  การติดตั้งเครื่องจักร

  (18) การประกันภัยเครื่องจักรชำรุดเสียหาย (Machinery Breakdown Insurance)

  คุ้มครองความเสียหายของเครื่องจักรที่ใช้ในโรงงานอุตสาหกรรม เนื่องจากอุบัติเหตุ

  ใน ระหว่างทำงานโดยฉับพลันที่ไม่อาจคาดการณ์ไว้ล่วงหน้า เช่น ความเสียหาย

  เนื่องจากความสะเพร่าของผู้ใช้ ไฟฟ้าลัดวงจร การระเบิดในทางฟิสิกส์ การใช้วัสดุ

  ที่มีคุณภาพไม่สมบูรณ์ ความผิดพลาดหรือความบกพร่องในการออกแบบ ความบกพร่อง

  จากโรงงานซ่อมหรือจากการติดตั้ง ด้านการฝีมือ การขาดความชำนาญ เป็นต้น

2. การรับประกันภัยต่อ (Inward Reinsurance)

เป็นการรับประกันภัยที่รับต่อจากบริษัทประกันภัยในประเทศมีทั้งการประกันภัยต่อเฉพาะราย
(Facultative Reinsurance) และการประกันภัยต่อตามสัญญา (Treaty Reinsurance)

3. การเอาประกันภัยต่อ (Outward Reinsurance)

เป็นการเอาประกันต่อที่บริษัทประกันภัยจำเป็นต้องกระจายความเสี่ยงภัยไปยังบริษัทอื่น
ทั้งในประเทศ
และต่างประเทศ ซึ่งจะเอาประกันต่อในลักษณะเฉพาะรายและที่เป็นประเภทสัญญา

3.2 การตลาดและภาวะการแข่งขัน

นโยบายและลักษณะการตลาดของผลิตภัณฑ์และบริการ

1. กลยุทธ์การแข่งขัน

  ในปี 2547
  บริษัทมีนโยบายขยายฐานลูกค้าของบริษัทที่กรุงเทพและต่างจังหวัดทั้งในส่วนลูกค้ารายย่อยและสถาบันการเงิน
  โดยผ่านทางธนาคารและบริษัทเงินทุนต่อเนื่องจากปีก่อน
  ในขณะเดียวกันก็พยายามขยายในส่วนของลูกค้ารายใหญ่ให้มากขึ้นตลอดจนพยายามรักษาฐานลูกค้าเดิมที่มีอยู่ให้มากที่สุด

  การแข่งขันของธุรกิจประกันภัยยังคงมีความรุนแรงทั้งในด้านการบริการและทางด้านราคา
  ในศักยภาพของบริษัท ยังไม่อาจแข่งขันกับบริษัทใหญ่และบริษัทต่างชาติที่มีเทคโนโลยีใหม่ได้
  แต่บริษัทมุ่งเน้นในการเพิ่มคุณภาพ
  โดยการเพิ่มคุณภาพในการให้บริการการจ่ายค่าสินไหมและค่านายหน้าด้วยความรวดเร็วและยุติธรรม
  เพื่อให้เกิดความประทับใจกับลูกค้า

2. ลักษณะลูกค้า

ลูกค้าของบริษัท อินทรประกันภัย จำกัด (มหาชน) ประกอบด้วยกลุ่มลูกค้ารายย่อย
ทั้งที่เป็นบุคคลทั่วไป และธุรกิจเอกชน รวมถึงกลุ่มลูกค้าที่ผ่านสถาบันการเงินที่เป็นธนาคาร
และบริษัทเงินทุนบางแห่ง

3. การจำหน่ายและช่องทางการจัดจำหน่าย

 บริษัทมีช่องทางการจัดจำหน่ายแบ่งออกเป็น 4 ช่องทางดังนี้

  (1) ตัวแทนและนายหน้านิติบุคคล

  ในปี 2547 บริษัทมีตัวแทนและนายหน้านิติบุคคลซึ่งอยู่ทั้งในกรุงเทพและต่างจังหวัด ซึ่งจะให้

  บริการลูกค้าโดยตรง โดยผู้ที่เป็นตัวแทนจะต้องมีคุณสมบัติครบถ้วนตามที่กรมการประกันภัยกำหนด

  และบริษัทนายหน้าก็จะต้องเป็นบริษัทที่ได้รับใบอนุญาตโดยกรมการประกันภัยด้วยเช่นกัน

(2) สถาบันการเงิน

  จะเป็นกลุ่มลูกค้าที่ขอสินเชื่อกับทางธนาคาร ซึ่งจะทำประกันประเภทอัคคีภัยที่อยู่อาศัยเป็น

  ส่วนใหญ่ และลูกค้าของบริษัทเงินทุนเช่าซื้อรถยนต์ และซื้อเป็นเงินสด

  (3) ลูกค้าโดยตรง

 จะเป็นกลุ่มลูกค้าภาคธุรกิจเอกชน รวมถึงลูกค้ารายย่อยทั่วไป

  (4) สำนักงานสาขา

  เป็นสำนักงานสาขาของบริษัทที่อยู่ในส่วนภูมิภาค ซึ่งปัจจุบันมีอยู่ 5 สาขา ได้แก่ สาขาเชียงใหม่,

  หาดใหญ่, พิษณุโลก, นครราชสีมา และแหลมฉบัง ที่สามารถให้บริการลูกค้าได้สะดวกรวดเร็ว

สัดส่วนเบี้ยประกันภัยรับในแต่ละช่องทาง

+---------------------------+-------------+--------------+------------+
| ช่องทางการจัดจำหน่าย         | 2547        | 2546         | 2545       |
+---------------------------+-------------+--------------+------------+
| ตัวแทนและนายหน้านิติบุคคล      | 49.18%      | 52.56%       | 53.90%     |
+---------------------------+-------------+--------------+------------+
| สถาบันการเงิน               | 18.00%      | 11.75%       | 9.99%      |
+---------------------------+-------------+--------------+------------+
| ลูกค้าโดยตรง                | 15.72%      | 20.75%       | 24.07%     |
+---------------------------+-------------+--------------+------------+
| สำนักงานสาขา               | 17.10%      | 14.94%       | 12.04%     |
+---------------------------+-------------+--------------+------------+
| รวม                       | 100%        | 100%         | 100%       |
+---------------------------+-------------+--------------+------------+

4. ภาวะการแข่งขัน

ในธุรกิจประกันวินาศภัยในปัจจุบัน มีบริษัทประกันวินาศภัยทั้งสิ้น 76 บริษัท
โดยเป็นบริษัทประกันวินาศภัย
ที่จดทะเบียนในประเทศ 66 บริษัท สาขาของบริษัทต่างประเทศ 5 บริษัท และบริษัทประกันสุขภาพ
5 บริษัท

ส่วนแบ่งการตลาดของบริษัทจากตัวเลขปี 2547 ของกองนโยบาย และระบบสารสนเทศ
กรมการประกันภัย
เป็นดังนี้

+----------------+---------------------+-------------------+----------+
| ปร             | เบี้ยปร               | เบี้ย               | ส่ว       |
| ะเภทการประกันภัย | ะกันรับตรงของทั้งประเทศ | ประกันรับตรงของบริษัท | นแบ่งตลาด |
|                |                     |                   |          |
|                | พันบาท               | พันบาท             | %        |
+----------------+---------------------+-------------------+----------+
| อัคคีภัย          | 7,369,079           | 34,340            | 0.47%    |
+----------------+---------------------+-------------------+----------+
| ภัย             | 3,739,481           | 19,159            | 0.52%    |
| ทางทะเลและขนส่ง |                     |                   |          |
+----------------+---------------------+-------------------+----------+
| รถยนต์-ภาคบังคับ  | 9,222,348           | 9,045             | 0.10%    |
+----------------+---------------------+-------------------+----------+
| -ภาคสมัครใจ     | 37,885,188          | 101,073           | 0.27%    |
+----------------+---------------------+-------------------+----------+
| เบ็ดเตล็ด        | 21,002,383          | 29,309            | 0.14%    |
+----------------+---------------------+-------------------+----------+
| ยอดรวม         | 79,218,479          | 192,926           | 0.25%    |
+----------------+---------------------+-------------------+----------+

3.3. การจัดหาผลิตภัณฑ์หรือบริการ

1. แหล่งที่มาของเงินทุน ประกอบด้วย 2 ส่วน ดังนี้

(1) เงินรับจากการดำเนินงาน ได้แก่ ค่าเบี้ยประกันภัยรับตรง ซึ่งเก็บจากตัวแทน นายหน้า และ
ผู้เอาประกันภัยโดยตรง รวมถึงค่าเบี้ยประกันภัยต่อ ซึ่งเก็บจากบริษัทประกันวินาศภัย
เป็นแหล่งเงินทุนที่สำคัญที่ทำให้บริษัทมีกระแสเงินสดรับหมุนเวียนเพื่อใช้ในกิจการ

(2) เงินรับจากกิจกรรมลงทุน
โดยบริษัทจะนำเงินรับที่เหลือจากการดำเนินงานไปลงทุนเพื่อก่อให้เกิดผลประโยชน์สูงสุด
ในรูปของการฝากเงินกับธนาคาร ตั๋วสัญญาใช้เงิน หุ้นทุน หุ้นกู้ พันธบัตร หน่วยลงทุน และหลักทรัพย์
ที่ให้ผลตอบแทนเป็นเงินปันผล
ซึ่งการลงทุนทุกประเภทจะต้องเป็นไปตามข้อกำหนดในประกาศกระทรวงพาณิชย์ เรื่อง
การลงทุนประกอบธุรกิจอื่นของบริษัทประกันวินาศภัย

2. เงินให้กู้ยืม ในส่วนของเงินให้กู้ยืมของบริษัทในปัจจุบันยังไม่มีการให้กู้ยืมกับบุคคลภายนอก
จะมีเพียงการให้กู้ยืมกับพนักงานของบริษัทเอง เพื่อบรรเทาความเดือนร้อนของพนักงานเท่านั้น

3. เงินลงทุน ในการลงทุนของบริษัท บริษัทได้ปฏิบัติตามข้อกำหนดในประกาศกระทรวงพาณิชย์อย่าง
เคร่งครัด นโยบายการลงทุนของบริษัท จะพิจารณาความมั่นคงของเงินลงทุน
คุณภาพหลักทรัพย์ที่จะลงทุนเป็นปัจจัยสำคัญ โดยคำนึงถึงผลตอบแทน ควบคู่กับความเสี่ยง
และจะยึดหลักของความระมัดระวังในการลงทุน
ตลอดจนทบทวนนโยบายการลงทุนให้สอดคล้องกับสถานการณ์
การลงทุนของบริษัทส่วนหนึ่งจะลงทุนในหลักทรัพย์ที่มีสภาพคล่องสูง สามารถเปลี่ยนเป็นเงินสดได้ง่าย

4. ความสามารถในการดำรงอัตราส่วนตามประเภทธุรกิจ อัตราความเสียหายของการรับประกันภัย
บริษัทมีนโยบายในการรับงานที่มีคุณภาพ
และให้ความสำคัญในการรักษาอัตราความเสียหายให้อยู่ในระดับต่ำ โดยมีการติดตามผล
อย่างใกล้ชิด ในปี 2547 อัตราส่วนสินไหมทดแทนเทียบกับเบี้ยประกันภัยที่ถือเป็นรายได้ (Loss
Ratio) ของบริษัทเป็นดังนี้

  ------------------------------ ------------- ---------- -------------- ----------
  ประเภท                         อินทรประกันภัย              *รวมทั้งประเทศ   

                                 ปี 2547        ปี 2546     ปี 2547         ปี 2546

  อัคคีภัย                          28.09%        30.57%     44.47%         20.97%

  ภัยทางทะเล                      15.23%        (10.74%)   20.06%         27.03%

  รถยนต์                          70.41%        59.27%     63.72%         64.02%

  เบ็ดเตล็ด                        42.58%        97.59%     51.17%         24.64%

  อัตราเฉลี่ยรวมทุกประเภท            57.42%        47.75%     56.45%         46.47%
  ------------------------------ ------------- ---------- -------------- ----------

*ที่มา : กรมการประกันภัย

5. สภาพคล่อง นโยบายการบริหารสภาพคล่อง บริษัทมีการบริหารโดยการบริหารกระแสเงินสดรับ
และกระแสเงินสดจ่ายให้คล่องตัว สมดุล และเพียงพอกับค่าใช้จ่ายที่จะต้องจ่ายในปัจจุบัน
และภาระผูกพันที่กำหนดไว้ล่วงหน้าเงินส่วนที่เหลือจะนำไปลงทุนระยะสั้น
เพื่อเป็นเงินสำรองสำหรับค่าใช้จ่ายที่อาจเกิดขึ้นในอนาคต